stanford-oval/wikipedia huggingface dataset:
רב זביד (השני)
מותו

בתלמוד מסופר שכשרבי חייא פרוואה היה בביתו של ריש גלותא, הוא התיר לאכול ביצה שנצלתה על ידי גויים, משום שכך סוברים חזקיה ובר קפרא. כששמע זאת רב זביד, הוא אמר לאנשי ביתו של ריש גלותא לא לשמוע לדברי רבי חייא, ולהימנע מאכילת ביצה כזו, משום בישולי גויים, כי כך סוברים רבי יוחנן ואביי. התלמוד מספר, שבשלב זה ”אשקיוהו נגוטא דחלא ונח נפשיה”. על פי פירוש רש"י פירוש משפט זה הוא, שאנשי בית גלותא כעסו על פסקו המחמיר של רב זביד, ולכן הרגו אותו על ידי שהשקוהו בכוס של חומץ.
קראצ'ונד

קראצ'ונד (בהונגרית: Karácsond) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בקראצ'ונד מספר התושבים נמצא בירידה. כך, בשנת 1990 היה מספר התושבים 3,059 ובשנת 2023 רק 2,794 תושבים.
האזור היה מיושב כבר אלפי שנים ונמצאו בו ממצאים ארכאולוגיים, הוא מיושב לסירוגין מאז ועד ימינו, היישוב עצמו הוזכר לראשונה בכתבים משנת 1323.
יהודי קראצ'ונד

יהודים חיו בקראצ'ונד במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 37 | 1,983 |
| 1910 | 31 |  |
| 1920 | 6 |  |
| 1930 | 18 |  |
| 1941 | 15 | 3,297 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי קראצ'ונד שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
רב חביבי מחוזנאה

| --- | --- |
 השתייכות:  אמורא בבלי 
 בני דורו:  רב אשי
 
רב חביבי (ולפעמים חביבא) מחוזנאה הוא אמורא בבלי, שהתגורר בעיר מחוזא, בדור השישי לאמוראי בבל.
רב חביבי מוזכר מספר פעמים בש"ס כתלמיד חבר של רב אשי.
ראו גם

רב שימי מחוזנאה
קני לאלה

קני לאלה (בצרפתית: Kenny Lala; נולד ב-3 באוקטובר 1991) הוא כדורגלן צרפתי המשחק בעמדת המגן הימני בברסט.
קריירת מועדונים

לאלה החל את הקריירה שלו בקבוצת חובבים בשם פריזיאן לפני שחתם בקבוצה חצי מקצועית בשם פריז בגיל 17. לפני שחתם בפריז, ליל, קן ו-ואלנסיין הביעו עניין בהחתמתו. לאחר שתי עונות בקבוצת המחליפים של פריז, הוא התקדם בעונת 11–2010 לקבוצה הבוגרת. לאלה רשם עונה מוצלחת, כשבמאזנו 33 הופעות, ואף נקשר למספר קבוצות מהליגה הצרפתית הבכירה, כשבראשן ואלנסיין, שהציעה לפריז 100 אלף אירו תמורות שירותיו.
אף על פי שדחתה את ההצעה הראשונית, ב-15 ביוני 2011, פריז הגיעה להסכמה עם ואלנסיין על העברתו של לאלה. ב-6 בנובמבר 2011, לאלה ערך את הופעת הבכורה שלו בקבוצה בתיקו אחת נגד סטאד רן, כשעלה כמחליף.
ביוני 2017, לאלה חתם לשנתיים בשורות שטרסבורג.
והיה לשחקן הרכב לאורך שנותיו בקבוצה
ב-1 בפברואר 2021 חתם בשורות אולימפיאקוס
ב-10 בפברואר לאלה ערך את הופעת הבכורה שלו שפתח בהרכב בניצחון 2-1 נגד אריס סלוניקי
חיים אישיים

לאלה נולד בוילפינטה וגדל ברובע השמונה-עשר של פריז. הוא ממוצא מרטיניק ויש לו שתי אחיות.
תארים > קבוצתיים

גביע הליגה הצרפתית (1): 2018/19
הערות שוליים

↑  לאלה חותם בואלנסיין
↑  לאלה מצטרף לשטרסבורג
רב המנונא (השלישי)

| --- | --- |
 מקום פעילות:  בבל
 תקופת הפעילות:  שלישי אמוראים
 רבותיו:  רב יהודה, רב הונא, עולא
 בני דורו:  רב חסדא
 
רב המנונא (השלישי) היה אמורא בדור השלישי לאמוראי בבל.
הוא היה תלמיד מובהק של רב יהודה שהעריכו ביותר, קיבל הרבה תורה מעולא ותלמיד חבר של רב חסדא.
הערכה

רב המנונא ורב חסדא היו חברים קרובים, ובילו רבות יחד. רב חסדא נמנה בין מעריציו הגדולים של רב המנונא והוא היה תמיד מספר לרבו רב הונא על רב המנונא שהוא אדם גדול. בתלמוד מסופר שפעם אחת התלהב רב חסדא כל כך מדבריו של רב המנונא, עד שאמר: "מאן יהיב לן נגרי דפרזלא ונשמעינך" (מי יתן לנו רגליים של ברזל, ונלך אחריך תמיד - רש"י).
מסופר, כי רב הונא שמע מתלמידו רב חסדא את גדולתו של רב המנונא, וביקש מרב חסדא שישלח אותו אליו. כאשר רב המנונא הגיע לרב הונא, ראה רב הונא שאין לרב המנונא בגד על ראשו (שכן דרכם היה שרק הנשואים הלכו עם כיסוי על ראשם). שאל אותו רב הונא: מדוע אינך הולך עם כיסוי ראש? השיב לו רב המנונא שאינו נשוי. אמר לו רב הונא: אל תבוא לראות את פני יותר עד שתנשא. טעמו של רב הונא הוסבר כי הוא סבר שאדם שהוא בן עשרים שנה ולא נשא אשה, כל ימיו הוא בהרהור בעבירה. לאחר שנשא רב המנונא את אשתו, הוא בא לרב הונא ונהפך לתלמיד מובהק שלו.
כאשר רב המנונא נפטר, מסופר בתלמוד כי נשרו חתיכות ברד מהרקיע. רב המנונא חי בבבל, אך כאשר נפטר הוחלט להעלות את גופתו לקבורה בארץ ישראל. יחד עם גופתו נלקחה גם גופת רבה בר רב הונא לקבורה בארץ ישראל, ובדרך הגיעו לגשר צר בו לא יכלו הגמלים נושאי הארונות לעבור יחד - והגמלים נעמדו. חז"ל פירשו זאת כי החכמים, גם לאחר מותם, נתנו כבוד האחד לאחר, ולא הקדימו לעבור.
על חבריו נמנו רבה ורב יוסף, ורבי זירא היה צעיר יותר ממנו.
רולנד ארטל

| --- | --- |
אין תמונה חופשית
 לידה:  23 ביולי 1945 (בן 79) גרמניה הנאצית באד האל, אזורי הכיבוש באוסטריה
 מדינה:  אוסטריה 
 השתייכות:   צבא אוסטריה
 תקופת הפעילות:  עד ל-2007
 דרגה:   גנרל
 תפקידים בשירות
 ראש המטה הכללי
 עיטורים
 מדליית הכסף הגדולה עם כוכב להוקרה על שירות הרפובליקה האוסטרית 
 
רולנד הנס ארטל (בגרמנית: Roland Hans Ertl; ‏ נולד ב-23 ביולי 1945) הוא גנרל אוסטרי בדימוס אשר שימש כמפקח הכללי של הכוחות (מקביל לרמטכ"ל) של אוסטריה, בין השנים 2002–2007.
ביוגרפיה

ארטל נולד בבאד האל ב-23 ביולי 1945. הוא למד בקורס קצינים בזלצבורג, ובשנות ה-70 הוצב פעמיים מחוץ לאוסטריה במסגרת כוחות שמירת השלום של האו"ם, פעם אחת ברמת הגולן ופעם אחת בדמשק. ב-1979 החל ללמוד בקורס המטה הכללי וסיים אותו ב-1982. לאחר מכן למד בקורס מיוחד בארצות הברית ואז עבד במחלקת האספקה במשרד ההגנה הפדרלי, לפני שנשלח ב-1993 לשמש כנספח צבאי בניו יורק. בשנת 2000 חזר לאוסטריה ומונה למפקד הפיקוד הצבאי זלצבורג. ב-1 בדצמבר 2002 הוא מונה לראש המטה הכללי הראשון שהחזיק בתפקיד זה. הוא פרש מהצבא ב-30 בנובמבר 2007.
ארטל נשוי ואב לשלושה ילדים.
קונסרבפדיה

| --- | --- |

 סוג:  אתר אינטרנט של מדיה-ויקי 
 תקופת הפעילות:  21 בנובמבר 2006 – הווה (17 שנים) 
 מייסדים:  אנדרו שלאפלי 
 conservapedia.com
 
קונסרבפדיה (באנגלית: Conservapedia; האנציקלופדיה השמרנית) היא מיזם ויקי של אנציקלופדיה מקוונת, הנכתבת מנקודת מבט שמרנית-אמריקאית ונוצרית-פונדמנטליסטית. קונסרבפדיה נכתבת על ידי משתמשיה, בדומה לויקיפדיה. האתר הוקם על ידי אנדרו שלאפלי ב-2006, על מנת להתמודד עם מה שהוא מחשיב בתור "הטיה ליברלית" בוויקיפדיה. עם זאת, נטען כנגדה כי מאמרים רבים בה מכילים מידע המנוגד לתפיסות המדעיות המקובלות כיום, והטיה אל עבר ערכים נוצריים קלאסיים.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קונסרבפדיה הוקמה על ידי אנדרו שלאפלי ב-2006. שלאפלי, עורך דין במקצועו, ובנה של פיליס שלאפלי, היה חובב נלהב של ויקיפדיה בתחילת דרכה, אולם לדבריו הפריעו לו "ההטיות הליברליות" של העורכים. ויקיפדיה לטענתו היא אנטי-נוצרית ואנטי-אמריקאית. לפיכך הוא החליט להקים גוף מתחרה שיספר את האמת מנקודת מבטו.
מאמרים שנויים במחלקות

רובה של פסקה זו אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
קונסרבפדיה מכילה מאמרים רבים, בנושאים שונים, כאשר המשותף להם הוא הטיה נוצרית ושמרנית. לדוגמה, על ספורטאי מצליח נכתב כי ייחס את הצלחתו לישו. נושאים שנויים במחלוקת הם לדוגמה, פמיניזם והפלות. בערך על הפלה מצוין שיש קשר בין הפלות וסרטן השד, למרות שמעולם לא הוכח קשר כזה בשליש הראשון של ההיריון.
מאמרים שנויים במחלקות > הומוסקסואליות

ישנו מאמר ארוך מאוד בקונסרבפדיה בנושא הומוסקסואליות אשר נחשב לשנוי במחלוקת וספג ביקורות רבות ברחבי האינטרנט בטענה כי הוא מסלף מחקרים מדעיים ומקדם הומופוביה ובושה עצמית בקרב הומואים שלא נחשפו למידע הסותר אותו.
מאמרים שנויים במחלקות > אבולוציה

כיוון שרוב כותבי הערכים באנציקלופדיה הם בריאתנים, ערכים רבים נכתבים מנקודת מבט זו. בערכים על קנגורו כתוב שהם צאצאים של הזוג הקנגורו שיצאו מתיבת נוח המתוארת בספר בראשית. בערך על אבולוציה עצמה כתוב כי היא תאוריה מלאה חורים, וכי רבים לא מאמינים בה. זאת בניגוד לפרסומים אחרים שמופיעים בקהילה המדעית. לאחר שפורסם מחקר המוכיח אבולוציה בחיידקים על ידי החוקר לנסקי, פנה אליו שלאפלי בבקשה לראות את העדויות הממשיות במחקר. לנסקי הסביר כי כל הנתונים שאסף מופיעים במחקר. לאחר שתשובתו לא התקבלה אצל שלאפלי, המשיך והסביר כי את מעבדת החיידקים שיצר יעביר רק למדען עם הכשרה מתאימה. התשובה שמה גולל לבקשתו של שלאפלי.[דרושה הבהרה]
מאמרים שנויים במחלקות > הטיות ושגיאות בוויקיפדיה האנגלית

באתר מופיעות שורה של טענות שהוויקיפדיה האנגלית מוטה לטובת העמדות הליברליות, וכן מובאות דוגמאות רבות שממחישות את ההטייה. הטיות אלה כוללות גם לדוגמה את השימוש באיות בריטי, במקום באמריקאי. כמו כן כתוב כי חשיבותה של הנצרות הושמטה בערכים כמו רנסאנס.
מאמרים שנויים במחלקות > שכתוב התנ"ך

פרויקט נוסף הוא הורדת קטעים מתוך התנ"ך והברית החדשה, שלדעת העורכים הם הוספה מאוחרת של ליברלים. המטרה היא ליצור מהדורה שמרנית של התנ"ך והברית החדשה, שתשתמש בשפה השמרנית, ותדבר אל האדם השמרן. המהלך זכה לקיתונות של ביקורת מצד ליברלים ושמרנים כאחד.
דירוג כללי

קונסרבפדיה לא הצליחה להעמיד את עצמה כמתחרה לוויקיפדיה (שזאת אחת ממטרותיה). רבים שללו אותה כלא מהימנה, מוטה ומלאה בשגיאות גסות. דירוג אלכסה ממקם אותה במקום ה-59,587 בעולם.
הערות שוליים

↑  Nate Anderson, Conservapedia hopes to "fix" Wikipedia's "liberal bias", Ars Technica, ‏2007-03-05 (באנגלית אמריקאית)
↑  Stöcker, Christian (2007-03-06). "Wikipedia for Christian Fundamentalists: The Lord's Encyclopedia". Der Spiegel (באנגלית). ISSN 2195-1349. נבדק ב-2024-04-08.
↑  Robert Siegel, Conservapedia: Data for Birds of a Political Feather?, NPR, ‏13 במרץ 2007
↑  E=mc2? Not on Conservapedia, New Scientist (באנגלית אמריקאית)
↑  COTEY, By JOHN. "Conservative Web site counters the 'bias' of Wikipedia". Seattle Post-Intelligencer (באנגלית). נבדק ב-2024-04-08.
↑  Andrew Chung Toronto Star, Conservative wants to set Wikipedia right, Toronto Star, ‏2007-03-11 (באנגלית)
↑  ריצ'רד דוקינס. ההצגה הגדולה בתבל: הראיות בזכות האבולוציה, הוצאת דביר 2010 עמוד 133
↑  Examples of Bias in Wikipedia באתר קונסרבפדיה
↑  Tommy Wasserman, Evangelical Textual Criticism: Conservapedia Bible Project - Free of Corruption by Liberal Untruths?, Evangelical Textual Criticism, ‏2009-10-19
↑  ויקיפדיה נגד קונסרבפדיה באתר ארכיון האינטרנט
קני ויין שפרד

| --- | --- |

 לידה:  12 ביוני 1977 (בן 47) שריבפורט, ארצות הברית 
 מוקד פעילות:  שרוופורט, לואיזיאנה
 תקופת הפעילות:  מ-1990
 מקום לימודים:  Caddo Magnet High School 
 סוגה:  בלוז רוק
 כלי נגינה:  גיטרה חשמלית
 חברת תקליטים:  Roadrunner Records 
 בן או בת זוג:  Hannah Gibson (16 בספטמבר 2006–?) 
 צאצאים:  Melvin Shepherd 
 פרסים והוקרה:  Blues Music Award 
 אתר רשמי
 פרופיל ב-IMDb
 
קני ויין שפרד (באנגלית: Kenny Wayne Shepherd, נולד ב-12 ביוני 1977) הוא גיטריסט וזמר אמריקאי בסגנון הבלוז רוק.
מגזין Guitar דירג אותו במקום השלישי, לאחר בי בי קינג ואריק קלפטון.
חייו

שפרד, שנולד בשרוופורט, לואיזיאנה הוא אוטודידקט, שבגיל שבע כבר החל לנגן בגיטרה קטעים של מאדי ווטרס, שהיו באוסף התקליטים של אביו. בגיל 13 הוא הוזמן להופיע בניו אורלינס, ולאחר שהוכיח את יכולותיו החליט להתמקד בנגינה כמקצוע. הקלטות דמו שביצע בהופעה בפסטיבל מקומי נשלחו לחברת התקליטים Giant Records, שהחתימה את שפרד הצעיר על חוזה.
את אלבום הבכורה הקליט שפרד כשהיה בן 17. האלבום זכה להצלחה מיידית, ומכר כ-500,000 עותקים, כמו גם להישאר 20 שבועות בצמרת 10 להיטי הבלוז של הבילבורד, כמו גם שישה סינגלים שהוציא לאחר מכן. הייתה זו הפעם הראשונה שבה סגנון הבלוז זכה למידרוג כה גבוה, ובמיוחד לנוכח העובדה שאת האלבום הוציא נער צעיר. שפרד זכה בארבע מועמדויות לפרס הגראמי וזכה בשני פרסי בילבורד ושני פרסים ע"ש אורוויל גיבסון.
שפרד ביצע מספר הופעות חימום ללהקות ולאמנים כהרולינג סטונז, לנרד סקינרד, אירוסמית', בוב דילן וואן היילן.
בספטמבר 2008, חברת פנדר הוציאה את גיטרת החותם של שפרד מדגם פנדר סטראטוקסטר.
בשנים האחרונות תיעד שפרד מסע ברחבי המדינה בחיפוש אחר נגני בלוז אותנטיים, ביניהם בי בי קינג, בריאן לי, באדי פלט, אטה בייקר, קלרנס בראון, הוברט סמלין, ג'רי מקיין, צ'סטר ארתור בורנט, פיינטופ פרקינס, הנרי טאונסנד ודייוויד אדוארדס.
חיים אישיים

שפרד נישא לביתו היחידה של מל גיבסון, האנה, ב-16 בספטמבר 2006, ולהם שני ילדים. ילדם הראשון נולד באוקטובר 2007.
דיסקוגרפיה

| שנה | אלבום | מיקום בטבלה> ארצות הברית | מיקום בטבלה> שוודיה | RIAA |
| --- | --- | --- | --- | --- |
| 1995 | Ledbetter Heights | 108 | - | פלטינום |
| 1997 | Trouble Is... | 74 | - | פלטינום |
| 1999 | Live On | 52 | - | אלבום זהב |
| 2004 | The Place You're In | 101 | - | - |
| 2007 | 10 Days Out: Blues from the Backroads | - | 52 | - |
הערות שוליים

↑  Russell, Tony (1997). The Blues - From Robert Johnson to Robert Cray. Dubai: Carlton Books Limited. p. 166. ISBN 1-85868-255-X
↑  http://allmusic.com/cg/amg.dll?p=amg&sql=11:0pfrxql5ldke~T1
↑  Billboard.com - Artist Chart History - Kenny Wayne Shepherd
↑  Sweden Albums Top 60 (February 8, 2007) - Music Charts
| G3 |
| --- | --- | --- |
| גיטריסט ראשון | ג'ו סטריאני |  |
| גיטריסט שני | סטיב ואי • קני ויין שפרד • אולי ג'ון רות' |  |
| גיטריסט שלישי | אריק ג'ונסון • פול גילברט • אדריאן לג • אינגווי מלמסטין • ג'ון פטרוצ'י • רוברט פריפ • מייקל שנקר |  |
| דיסקוגרפיה | G3: Live in Concert • G3: Live in Denver • G3: Live in Tokyo |  |
| --- | --- |
בקרת זהויות :  BnF: cb14008127z (data)  GND: 134998316  ISNI: 0000 0001 1462 0858  LCCN: no97064066  MusicBrainz: c5f42b91-82b9-466c-891c-a9cc391b50bc  NKC: js20030929012  NTA: 170295915  SNAC: w6pv6jjq  SUDOC: 15733113X  VIAF: 84230113   WorldCat (עם VIAF): 84230113
רולנד בריס

רולנד וולאס בריס (באנגלית: Roland Wallace Burris; נולד ב-3 באוגוסט 1937) הוא משפטן אמריקאי. ייצג בסנאט את מדינת אילינוי מינואר 2009 ועד נובמבר 2010 מטעם המפלגה הדמוקרטית.
ביוגרפיה

בריס נולד בעיירה בדרום אילינוי. סיים את לימודיו התיכוניים בשנת 1955. בשנת 1959 סיים תואר ראשון במדע המדינה באוניברסיטת דרום אילינוי. בשנת 1963 סיים תואר JD במשפטים באוניברסיטת הרווארד. היה האפרו-אמריקאי הראשון שכיהן כמבקר הכללי של אילינוי (1979-1991). כיהן גם כתובע הכללי של המדינה בשנים 1991–1995.
בשנת 1984 ניסה להתמודד בפעם הראשונה לסנאט האמריקאי, אך נכשל. בשנת 1995 ניסה להתמודד ללא הצלחה כמועמד עצמאי על ראשות העיר שיקגו ועל תפקיד מושל אלינוי, אך לא הצליח להשיג את המועמדות מטעם המפלגה הדמוקרטית. הוא מונה על ידי מושל אילינוי רוד בלוגרוביץ' לרשת בסנאט את ברק אובמה, שנבחר לנשיא ארצות הברית. הוא כיהן שם עד סיום כהונתו בת שש השנים המיועדת של אובמה, שהחלה ב-2005.
בריס נשוי ואב לשני ילדים.
צומת נצרים

| --- | --- |
 תאריך הקמה:  המאה ה-20, 2024
 מיקום:  מסדרון נצרים, חבל עזה
 כבישים במחלף:   דרך סלאח א-דין (חלק מכביש 4 עד 2005) ציר קרני-נצרים (עד 2005) כביש 749 (2024)
 אתרים סמוכים:  מוצב מגן 3 (עד 2005) מחסום צומת נצרים (2024)
 קואורדינטות:  31°28′11″N 34°25′54″E﻿ / ﻿31.469611111111°N 34.431527777778°E﻿ / 31.469611111111; 34.431527777778
  (למפת מערב הנגב מוגדלת) צומת נצרים(למפת מערב הנגב רגילה) צומת נצרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת נצרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת נצרים
 
צומת נצרים (מכונה על ידי הפלסטינים בערבית צומת שוהדא, مفرق الشهداء, בתרגום לעברית: צומת הקדושים) הוא הצומת שבהצטלבות בין כביש 749 לדרך סלאח א-דין במסדרון נצרים שברצועת עזה. הצומת קיים מאז פרץ צה"ל את כביש 749 בתחילת 2024, במהלך הלחימה ברצועת עזה במלחמת חרבות ברזל.
בצומת נמצא מחסום סלאח א-דין (כפי שהוא מכונה בשפות זרות) של צה"ל, שתפקידו למנוע מעבר מחבלים, אמצעי לחימה ותושבים לצפון רצועת עזה. המחסום הוא אחד משני המחסומים של צה"ל לאורך ציר 749, ואחד מתוך מערך מספר בסיסים צה"ליים בתוך מסדרון נצרים. כיום המחסום מאויש על ידי חטיבת הנח"ל.
בעבר היה הצומת כ-673 מטרים דרומה ממקומו הנוכחי, בהצטלבות בין דרך סלאח א-דין לציר קרני-נצרים, שהיה הציר היחיד שאפשר מעבר לנצרים. הציר כולו, ובעיקר הצומת, היו מוקד לפיגועים רבים, ופונו יחד עם היישוב נצרים בביצוע תוכנית ההתנתקות ב-2005. באותה הצומת היה מוצב מגן 3 של צה"ל.
היסטוריה

|  מידע על המבנה |
| --- | --- |
 סוג:  מוצב
 מיקום:  דרך סלאח א-דין, מסדרון נצרים
 בשימוש פעיל:  לא
 תאריך הריסה:  2003
 בעלות נוכחית:  ישראל ישראל
 קרבות:  האינתיפאדה הראשונה האינתיפאדה השנייה
  (למפת מערב הנגב מוגדלת) צומת נצרים(למפת מערב הנגב רגילה) צומת נצרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת נצרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת נצרים
היסטוריה > עד האינתיפאדה השנייה (עד 2000)

מאז הסכמי אוסלו והקמת מעבר קרני ב-1994, הפך היישוב נצרים ומעט מסביבותיו למובלעת, כאשר כל מעבר פנימה והחוצה ממנו הייתה מוכרחת להיעשות רק דרך ציר קרני-נצרים, כביש הרוחב שעבר בצומת.
מצב זה הוביל להתקפות טרור רבות נגד הציר ונוסעיו. פיגועים רבים התרחשו בצומת. אזור זה, כמו גם מעבר קרני שחיבר את הציר לישראל, היה יעד מועדף לפיגועים ולהפגנות אלימות של פלסטינים. בצמוד לצומת היה מוצב מגן 3, שכונה גם "סמבה", של צה"ל. מטרתו הגנה על השיירות האזרחיות שעשו דרכם לנצרים וממנו.
כחלק מההסכם הצבאי בהסכמי אוסלו היו כוחות משותפים וסיורים משותפים של צה"ל והמשטרה של הרשות הפלסטינית על ציר נצרים.
ב-11 בנובמבר 1994 אירע בו פיגוע ההתאבדות בצומת נצרים שבו נרצחו שלושה חיילים. המחבל עבר בעמדת בידוק של המשטרה של הרשות הפלסטינית לפני שהגיע לצומת וביצע את הפיגוע. לאחר הפיגוע בוצעו עבודות שיפור בכביש, כמו הקמת עמודי תאורה ומסלולים נפרדים, במטרה להקל על המצב הביטחוני בו.
ב-14 בנובמבר הוחלט בצה"ל לעזוב את מוצב מגן 3 ולעבור לעמדה סמוכה לצומת, שתפקידה להשגיח על הישראלים שנעים על הכביש, זאת במסגרת הסכם מקומי בין המפקד על הצומת מצד צה"ל ובין מפקד המשטרה הפלסטינית, שקובע שכאשר מתקיימת תהלוכה או הפגנה של חמאס מול המוצב, צה"ל יפנה את העמדה הזאת, והאחראית למצב תהיה המשטרה הפלסטינית. באותו יום, במסגרת אותה מחאה של ארגון הטרור חמאס מול המוצב, נתנו השוטרים של הרשות להמונים המוחים להשתלט על המוצב לכמה שעות, והונפו עליו דגל חמאס ודגל אש"ף. בימין הישראלי התרעמו על הנפת הדגלים על מוצב ישראלי, והעבירו ביקורת על התפיסה הביטחונית של ישראל ועל נוהל העברת המוצב לידי הרשות.
ב-19 בנובמבר נרצח חייל צה"ל מירי מחבלים ממכונית חולפת על עמדת צה"ל בצומת. חמאס לקח אחריות לפיגוע.
ב-29 במרץ 1995, בפיגוע ירי ודריסה מזרחית לצומת ובקרבתו נרצחו שני ישראלים על ידי מחבל פלסטיני שנגח במשאיתו את הג'יפ שלהם שנסע שיירה וירה לעברם.
במהומות מנהרת הכותל ב-1996, שפרצו כתגובה של הרשות הפלסטינית בראשות יאסר ערפאת כתגובה לפתיחתה של מנהרת מוצא ממנהרות הכותל למעבר תיירים, היו קרבות בצומת בין 30 עד 70 חיילי צה"ל לעשרות אלפי מחבלים[דרושה הבהרה] ומחבלי משטרת הרשות הפלסטינית, כשהמחבלים יורים לעבר חיילי צה"ל וזורקים לעברם בקבוקי תבערה.
הפגנות הפלסטינים במקום היו תכופות, ובמקרים רבים גלשו לאלימות. ב-19 במאי 2000, לדוגמה, במהלך הפגנה אלימה שגרתית בצומת, נורתה אש חיה מקרב ההמון לעבר חיילי צה"ל. נעשה ניסיון לברר אם היורים היו מחבלים מוחים או מחבלים שוטרים של הרשות הפלסטינית, שלכאורה לא משתמשת בנשקה נגד ישראל.
היסטוריה > באינתיפאדה השנייה (2000–2005)

כ-20 מטרים דרומית למוצב מגן 3 שכנה עמדה של המשטרה הפלסטינית, ולידה מג"ב, כאשר בשלב מסוים, לאחר פיצוץ בין מג"ב לשוטרים, הוחלט להרחיק את מג"ב מהמקום. צפונית למוצב היה מפעל שהגדר שלו גבלה בגדר המוצב. במוצב עצמו היו בו שלושה מגדלי שמירה, שלוש תעלות, שתי מכולות גדולות בהן ישנו החיילים, ואת אמצע המוצב כיסה גג פח. 20 מטר צפונית–מערבית למוצב היו "בנייני התאומים", מבנים בגובה חמש קומות כל אחד, שנבנו על ידי העזתים במטרה לשלוט על המוצב מלמעלה. התיאור כמתואר בתרשים.
בספטמבר 2000, התחילה האינתיפאדה השנייה. עם תחילתה קיימו המשטרה הפלסטינית יחד עם מאות עד אלפי עזתים הפרות סדר נרחבות בצומת, הכוללות מחאות אלימות, זריקת בקבוקי תבערה וניסיונות חדירה למוצב, גם על ידי ילדים, כאשר המוצב מוחזק על ידי חיילים מפלחה"ן גבעתי ומגדוד חרב. הפרות סדר אלו נמשכו שמונה ימים. באותם ימי הפרות סדר לא ניתן היה להגיע למובלעת נצרים הנצורה אלא במסוק, ורק בשעות הלילה. תושבי היישוב הסתגרו עם ילדיהם בבתיהם, ופלוגה נוספת של מג"ב הגיעה לשמור עליהם. חיילים ששהו במקום העידו שנפתחה עליהם אש מכיוון הצומת, מכיוון עמדת משטרת הרשות, מ"בנייני התאומים" שמעל המוצב, ואף נזרקו לעברם מטעני תופת מאולתרים מכיוון המפעל. החיילים נלחמו בעוז והצליחו להרוג כ-100 מחבלים, ולחלקם הוענקו צל"שים על מעורבותם בקרבות.
ב-30 בספטמבר, באחת מהפרות הסדר, שוטרי הרשות הפלסטינית תפסו עמדות והחלו בירי לעבר המוצב, שפתח חילופי אש בין צה"ל למחבלי משטרת הרשות הפלסטינית. במשך הקרבות אישרו להביא לחיילי צה"ל מסוקים צבאיים, שירו טילים ל"תאומים" ולמפעל. החיילים גם קיבלו עזרה בלחימה מהיישוב נצרים. הרשת הצרפתית France 2 טוענת כי בחילופי האש, ותוך מאמצו של המוצב להגן על עצמו, נהרג מוחמד א-דורה מאש צה"ל. אולם, ממצאים וחקירות האירוע עולה כי א-דורה לא נפגע, והאירוע בוים על ידי הרשת במטרה להכפיש את ישראל, ואם א-דורה כן נפגע – היה זה מאש המחבלים העזתים.
מעט יותר מחודש אחר כך, ב-8 באוקטובר, פוצץ צה"ל את "בנייני התאומים" והרס את המפעל, בו ייצרו לבנים, בעזרת דחפור. יומיים אחר כך פוצץ גם את שרידי "התאומים", מחשש לקריסת קירותיהם. למרות הריסת המבנים, התקפות המחבלים העזתים על הצומת לא פסקו לגמרי.
היסטוריה > באינתיפאדה השנייה (2000–2005) > פיגועים נוספים

לפנות בוקר ה-30 בינואר 2001 פוצצו חיילי צה"ל בצומת "עגלת תופת": עגלה בה מטען חבלה גדול הרתומה לחמור. החמור מת.
ב-13 במרץ 2002 נהרגו שלושה חיילים בטנק מפיגוע של פיצוץ מטען חבלה כשפתחו את ציר נצרים, בפעם השנייה בתוך חודש. המטען הוסתר על מבנה הסמוך לציר. ב-16 במרץ חיסל צה"ל שלושה מחבלים שהיו בדרכם לבצע פיגוע במוצב. פחות מחודש אחר כך, ב-5 באפריל, נורתה פצצת מרגמה לעבר המוצב, ללא נפגעים או נזק.
ב-31 ביולי 2003 החל צה"ל בפירוק המוצב, אותו החליף מוצב חדש יותר 200 מטרים דרומה, מצידו האחר של הצומת.
ב-30 ביוני 2004 חיסל צה"ל חמישה מחבלים עזתים בשכונת זייתון, עזה, הסמוכה למוצב, שהיו בדרכם למוצב.
היסטוריה > ההתנתקות (2005)

בימין הישראלי הועברה ביקורת קשה לגבי התנהלות צה"ל בציר נצרים: בתים ומפעלים עזתיים הצמודים לכביש הם אלו שאפשרו את קיומם של מרבית התקיפות והפיגועים על הכביש, ובהרבה מקרים צה"ל הגיב והרס את המקרים רק לאחר מעשה, כאשר בשאר המקרים לא הרס את המבנים ששימשו מסתור למחבלים.
בראייה כוללת, מספר הפיגועים הגדול בצומת בפרט, ובשטחי B ברצועת עזה בכלל (בהם נדרשו ישראלים לעבור כדי להגיע למובלעות הישראליות גוש קטיף ונצרים ברצועה), יצרו דיון ציבורי סביב השאלה מה הוא הגורם לפיגועים אלה: הימין הישראלי טען שהסיבה לפיגועים היא הסכמי אוסלו, ואם הרשות הפלסטינית לא הייתה מוקמת והצומת והציר המוביל אליה וממנה היו נשארים בשלטון ישראלי מלא – אזי השליטה הישראלית עליהם הייתה פשוטה יותר, והפיגועים היו נמנעים. כהוכחה לטענתם ציינו בימין את הקפיצה בכמות ובאכזריות הפיגועים מאז נחתמו אותם הסכמים ועד לאותה תקופה. מנגד, טענו בשמאל כי הבעיה איננה השלטון הערבי – אלא היישובים הישראלים בחבל עזה. טענתם הייתה כי אם צה"ל ייסוג מהרצועה ויפנה את היישובים הישראלים ממנה – לא יוכלו להיות בה פיגועים נגד ישראלים, כי לא יהיו בה ישראלים. אריאל שרון, ראש ממשלת ישראל באותה תקופה, נבחר לתפקידו כשהוא מצדד בעמדת הצד הימני, ומבטיח כי "דין נצרים כדין תל אביב". בעברו אף היה אחד הדוחפים העיקריים להקמת נצרים, כ-30 שנים קודם לכן. ברם, במהלך כהונתו השתנתה תפיסתו הביטחונית, והוא עבר לתמוך בעמדת השמאל – וביצע אותה במלואה:
באוגוסט 2005 עקרה ישראל את כל יישוביה ותושביה מחבל עזה במסגרת ביצוע תוכנית ההתנתקות – יציאת צה"ל מרצועת עזה ופינוי כל היישובים היהודיים שהיו בה. הצומת פונתה מישראלים, אולם נשארה קיימת.